Αναρχοκουήρ, αναρχοκουίρ

Αναρχικός νέας κοπής που θεωρεί ότι ο αγώνας ενάντια στις αρχές και εξουσίες είναι οπωσδήποτε αγώνας ενάντια στην ετεροπατριαρχία για την απελευθέρωση της σεξουαλικότητας σε όλο το LGBTQIA+ φάσμα της. Αναρχία και κουηροσύνη έχουν, άλλωστε, το κοινό ότι δεν θέλουν να αντικαταστήσουν ένα σύστημα με ένα άλλο σύστημα, αλλά εμβυθίζονται σε μια υπονόμευση κάθε δομής εξουσίας, χωρίς να επιθυμούν να αλλάξουν τη μια με μια άλλη. Οι αναρχοκουήρ έχουν σημαίες με ροζ-μαύρο χρώμα κατ' αντιστοιχία προς το ερυθρόμαυρο των αναρχοκομμουνιστών και στρέφονται ενάντια σε ομο-ελτζιμπιτικιούδες που προτιμούν τη νεοφιλελέ ιδεολογία του *Rainbow Capitalism*.

ΠΑΡΑΔΕΙΓΜΑΤΑ

1. Anarcho-queer (**Αναρχο-κουήρ**) ή Φυλοσεξοαπελευθετωτικός Αναρχισμός (gendersexual liberation anarchism) είναι μια σχολή της αναρχικής σκέψης που εστιάζει στην ελευθερία της σεξουαλικότητας και της εκδήλωσης φύλου και θεωρεί πως μόνο με τη κοινωνική επανάσταση μπορούν να απελευθερωθούν πραγματικά οι λεσβίες, οι γκέι, τα αμφί άτομα, τα τρανσεξουαλικά άτομα, τα ανδρόγυνα, τα intersex άτομα, τα ασεξουαλικά άτομα (που δέχονται πιέσεις να παντρευτούν κλπ) και άλλες κατηγορίες ανθρώπων που βιώνουν καταπίεση με βάση το φύλο ή τη σεξουαλικότητά τους. Πιστεύεται πως ο Μιχαήλ Μπακούνιν και ο Sergei Nechaev ήταν γκέι εραστές. Οι ίδιοι δεν έγραψαν για θέματα σεξουαλικής απελευθέρωσης ούτε μίλησαν δημόσια για την υποτιθέμενη σχέση τους, αλλά καταλαβαίνουμε πολλά από την αλληλογραφία τους. Στις 2 Ιούνη 1870 ο Μπακούνιν έγραψε στον Nechaev όταν ο τελευταίος τον απάτησε: «σε αγάπησα πολύ κι ακόμα σ'αγαπώ, Nechaev... πόσο βαθιά, πόσο παθιασμένα, πόσο τρυφερά σε αγάπησα και σε πίστεψα!» [...] Ο σύγχρονος φυλοσεξοαπελεθερωτικός αναρχισμός (**anarcho-queer**) εμφανίστηκε το δεύτερο μισό του 20ου αιώνα από αναρχικούς που μετείχαν στο κίνημα της απελευθέρωσης των ομοφυλοφίλων και πίστευαν πως η αναρχία είναι ο δρόμος της αρμονίας μεταξύ των ετεροφυλόφιλων και των λεσβιών, των γκέι, των αμφί, και των τρανς (ΛΟΑΤ). Ως κίνημα έχει σχέση με τη queercore μουσική, ένα είδος punk rock που μιλάει θετικά για την ομοφυλοφιλία. Όπως το punk rock γενικά, το queercore το ακούνε πολλοί αναρχικοί. Επίσης οι αναρχικοί γράφουν συχνά στα περιοδικά που ασχολούνται με queercore.Σήμερα υπάρχουν δυο συλλογικότητες φυλοσεξοαπελευθερωτικού αναρχισμού: το Queer Mutiny στη Βρετανία και το Bash Back! στις ΗΠΑ. Η ομάδα Queer Fist (Γροθιά των Απελευθερωμένων) από τη Νέα Υόρκη αυτοπροσδιορίζεται ως αντιεξουσιαστική, αντικαπιταλιστική ομάδα δράσης στους δρόμους που μετέχει σε άμεση δράση και μιλάει με τη φωνή των κουήρ και των τρανς στις διαμαρτυρίες του Republican National Convention. Αναρχαφεμινιστικές συλλογικότητες όπως η Ισπανική κατάληψη Eskalera Karakola και η Βολιβιανή Mujeres Creando ασχολούνται πολύ με θέματα που απασχολούν τις λεσβίες και αμφί γυναίκες. Το Queeruption είναι ένα φεστιβάλ φυλοσεξουαλικής απελευθέρωσης στο οποίο οι αναρχικοί συμμετέχουν μαζικά, ενώ το Dumba είναι ένας συλλογικός χώρος στέγασης στη Νέα Υόρκη με anarcho-queer χαρακτηριστικά. Η σημαία του φυλοσεξοαπελευθερωτικού αναρχισμού είναι μαύρη και ροζ. (Indymedia και περισσότερα στη Βικούλα).
2. **Anarcho-Queer**. Για το τσάκισμα του καπιταλισμού, της πατριαρχίας και της ετεροκανονικότητας! (Facebook).
3. Καταπίνεις; Λογοτεχνικά(;) και χιουμοριστικά χυσαμόλια κακοφτιαγμένα με πολλή αγάπη. **Αναρχο-Κουήρ** Βρωμιάρης. (Τουμπούλουρου).